سٹیلا اوونس

سٹیلا این اوونس (پیدائش:26 مئی 1966ء) آئرلینڈ کی سابقہ خاتون کرکٹ کھلاڑی ہیں جنھوں نے 1987ء اور 1993ء کے درمیان آئرش قومی ٹیم کی نمائندگی کی۔ وہ 1988 کے خواتین کرکٹ عالمی کپ میں آئرلینڈ کی ٹیم کا حصہ تھیں۔

حالات زندگی
سٹیلا آئرلینڈ کے ڈبلن میں پیدا ہوئیں۔ انہوں نے یکم جولائی 1987ء کو آسٹریلیا کے خلاف ایک روزہ بین الاقوامی (محدود اوور کرکٹ) میچ کھیل کر بین الاقوامی سطح پر قدم رکھا۔  انہوں نے اپنا آخری کھیل ایک روزہ، 29 جولائی 1993ء  کو ویسٹ انڈیزکے خلاف کھیلا تھا۔ سٹیلا نے صرف  ایک روزہ کرکٹ کھیلی ہے۔ وہ دائیں ہاتھ سے بلے بازی کرتی ہیں اور درمیانی تیز گیند بازی کرتی ہیں۔ انھوں نے بین الاقوامی سطح پر مجموعی طور پر24 ایک روزہ میچ کھیلے۔

ایک روزہ کیریئر
سٹیلا نے پہلا بین الاقوامی ون ڈے میچ آسٹریلیا کے خلاف یکم جولائی 1987ء میں کھیلا۔ انھوں نے 20.82 کی اوسط سے کل 479 رنز بنائے جس میں سب سے زیادہ 84* کا اسکور بھی شامل ہے۔ وہ 3 نصف سنچری کرنے میں کامیاب رہیں۔ انھوں نے کل 516 گیندیں پھینکیں اور 7 وکٹیں حاصل کیں۔ ان کی باؤلنگ کی اوسط42.28 رہی جس میں 3/31 ان کی بہترین گیند بازی شامل ہے۔ وہ 2 کیچ پکڑنے میں کامیاب رہیں۔

حوالہ جات 

1966ء کی پیدائشیں
بقید حیات شخصیات
آئرلینڈ کی خواتین ایک روزہ کرکٹ کھلاڑی
آئرش خواتین کرکٹ کھلاڑی
ڈبلن (شہر) کے کرکٹ کھلاڑی
Short description is different from Wikidata